# พระครูประโชติรัตนานุรักษ์ (สว่าง จนฺทวํโส)
พระครูประโชติรัตนานุรักษ์ นามเดิม สว่าง เวทมาหะ ฉายา จนฺทวํโส (13 เมษายน พ.ศ. 2514 – 18 มกราคม พ.ศ. 2562) เป็นเจ้าอาวาสวัดรัตนานุภาพ (วัดโคกโก), เจ้าคณะอำเภอสุไหงปาดี และประธานเครือข่ายพระธรรมทูตอาสาจังหวัดนราธิวาส ที่มรณภาพจากสถานการณ์ความไม่สงบในชายแดนภาคใต้ของประเทศไทย'ฮิวแมนไรท์ วอทช์' ประณามคนยิงพระ ในวัดชายแดนใต้ คืออาชญากรสงคราม!

มรณกรรมของท่าน นำมาซึ่งความโศกเศร้าของชาวพุทธและมุสลิมในสามจังหวัดชายแดนใต้ โดยทางฮิวแมนไรตส์วอตช์ ซึ่งเป็นองค์กรสิทธิมนุษยชนระหว่างประเทศ ได้ออกแถลงการณ์ประณามกลุ่มก่อความไม่สงบThailand: Insurgents Kill Buddhist Monks - Human Rights Watch  รวมถึงมีประชาชน ผู้นำศาสนา และอาสาสมัครกว่า 55,500 คนร่วมเดินรณรงค์ต่อต้านการใช้ความรุนแรงชาวบ้าน จชต. กว่าห้าหมื่นคน เดินขบวนต้านความรุนแรง - BenarNews

 ประวัติ 
 "ไม่ตายไม่ขอเลิกทำความดี" —พระครูประโชติรัตนานุรักษ์ย้อนดูวาทะเจ้าคณะสุไหงปาดี “ผมไม่หนี.. ถ้าไม่ตายไม่ขอเลิกทำความดี” ก่อนถูกยิงมรณภาพ

ท่านเป็นชาวพุทธ ที่เติบโตในหมู่บ้านอิสลาม โดยมีเพื่อนและครูเป็นชาวมุสลิม สำเร็จการศึกษาจากโรงเรียนบ้านเจ๊ะเด็งเปิดประวัติพระครูประโชติ:เจ้าอาวาส-เจ้าคณะอำเภอวัย 44 เด็กหมู่บ้านมุสลิม พระผู้ถือคัมภีร์ไม่ตายไม่เลิกทำความดี แล้วตัดสินใจบวชเป็นพระเมื่ออายุ 20 ปี ที่วัดรัตนานุภาพ โดยได้ทำการพัฒนาวัดที่ท่านบวชและทำนุบำรุงพระพุทธศาสนาในบ้านเกิด ตลอดจนเป็นพระธรรมทูตอาสา 4 จังหวัดชายแดนภาคใต้ และได้รับการยกย่องเป็นพระนักพัฒนา แม้ท่านจะทราบถึงความไม่สงบในชายแดนภาคใต้ของประเทศไทย แต่ก็ไม่ยอมทิ้งวัด เนื่องด้วยเป็นแผ่นดินเกิด

พ.ศ. 2560 ได้มีพิธีฉลองสัญญาบัตรพัดยศของพระครูประโชติรัตนานุรักษ์ โดยมีผู้แทนพิเศษของรัฐบาลเป็นประธานผู้แทนพิเศษของรัฐบาลประธานฉลองสัญญาบัตรพัดยศของพระครูประโชติรัตนานุรักษ์

 สมณศักดิ์ 
 เป็นฐานานุกรมในตำแหน่ง พระปลัด
 5 ธันวาคม พ.ศ. 2550 เป็นพระครูสัญญาบัตรที่ พระครูประโชติรัตนานุรักษ์

 มรณภาพ 
ช่วงเวลา 2 ทุ่ม ของวันที่ 18 มกราคม พ.ศ. 2562 ได้เกิดเหตุกลุ่มคนร้ายขี่รถจักรยานยนต์เข้ามาในวัด แล้วยิงใส่กุฏิหลายสิบนัดก่อนหลบหนี ส่งผลให้พระครูประโชติรัตนานุรักษ์ กับพระลูกวัด 1 รูปมรณภาพในที่เกิดเหตุ รวมถึงมีพระได้รับบาดเจ็บอีก 2 รูป ที่ได้รับการส่งรักษาต่อ ณ โรงพยาบาลสุไหงโก-ลกแม่ทัพภาค 4 ของดบิณฑบาตทั่วชายแดนใต้ หลังเหตุคนร้ายยิงวัด จ.นราธิวาส จนมีพระมรณภาพอุกอาจ!บุกยิงถล่มกลางวัดนราธิวาส พระสงฆ์มรณภาพ 2 รูป - ข่าว TNN 24

สถานีโทรทัศน์ไทยพีบีเอส เผยสถิติจำนวนพระที่มรณภาพจากความไม่สงบในชายแดนภาคใต้ของประเทศไทย จนถึงเหตุการณ์ครั้งนี้ นับรวมได้ 21 รูป15 ปี "พระมรณภาพ" 21 รูปจากเหตุความรุนแรงชายแดนใต้ (ส่วนฮิวแมนไรตส์วอตช์ ระบุว่ามีพระภิกษุมรณภาพรวม 23 รูป และบาดเจ็บกว่า 20 รูป)

จากเหตุการณ์ครั้งดังกล่าว สมเด็จพระอริยวงศาคตญาณ (อัมพร อมฺพโร) สมเด็จพระสังฆราช มีพระบัญชาให้รับการศพพระครูประโชติรัตนานุรักษ์ รวมถึงพระภิกษุทุกรูปที่มรณภาพไว้ในพระสังฆราชานุเคราะห์สมเด็จพระสังฆราชโปรดให้รับการศพ 'พระครูประโชติรัตนานุรักษ์' พร้อมพระภิกษุที่มรณภาพไว้ในพระสังฆราชานุเคราะห์

วันที่ 19 มกราคม มีผู้เข้าร่วมพิธีสรงน้ำศพพระครูประโชติรัตนานุรักษ์ จำนวน 4,000 คน รวมถึงพระสงฆ์ในภาคใต้และประเทศมาเลเซียกว่า 300 รูปเดินทางมาสรงน้ำเพื่อไว้อาลัย ที่ใช้เวลากว่า 4 ชั่วโมงจึงแล้วเสร็จมทภ.4 พร้อมชาวไทยพุทธร่วมสรงน้ำศพพระที่ถูกโจรใต้ลอบยิงถึงวัด - ไทยรัฐ

วันที่ 20 มกราคม ได้มีตัวแทนจุฬาราชมนตรี เดินทางมาร่วมงานพิธีบำเพ็ญกุศลพระครูประโชติรัตนานุรักษ์ ซึ่งก่อนหน้านี้ ตัวแทนจุฬาราชมนตรีได้เดินทางเข้าเยี่ยมอาการของพระที่รอดชีวิตจากเหตุการณ์ โดยไม่ต้องการให้เกิดความเข้าใจผิดและความแตกแยกระหว่างศาสนาตัวแทนจุฬาราชมนตรีเข้าเยี่ยมพระสงฆ์ เหตุยิงถล่มวัดนราฯ นอกจากนี้ ในแต่ละวันได้มีชาวมุสลิมเดินทางมาเพื่อให้กำลังใจและแสดงความเสียใจเป็นจำนวนมาก ทางวัดจึงจัดให้มีครัวมุสลิมต้อนรับทุกวันจนเสร็จพิธี

ส่วนบริษัท ไทยประกันชีวิต จำกัด (มหาชน) ได้แสดงความเสียใจต่อกรณีคนร้ายยิงพระที่วัดรัตนานุภาพ และอนุมัติเงินสินไหมแก่พระครูประโชติรัตนานุรักษ์ จำนวนกว่า 450,000 บาทไทยประกันชีวิตเร่งจ่ายสินไหมมรณกรรม คนร้ายใช้อาวุธปืนยิงพระวัดรัตนานุภาพกว่า 450,000 บาท

 ผลที่ตามมา 
จากมรณกรรมของพระครูประโชติรัตนานุรักษ์ ส่งผลให้พลเอก ประยุทธ์ จันทร์โอชา นายกรัฐมนตรีไทย ประณามการกระทำของผู้ก่อเหตุ และกำชับให้เจ้าหน้าที่ไล่ล่าคนร้ายมาลงโทษนายกฯ สั่งไล่ล่าคนร้ายมาลงโทษให้ได้ ประณามยิงพระนราธิวาสอุกอาจ เช่นเดียวกับสำนักจุฬาราชมนตรี ที่ออกแถลงการณ์ประณามการกระทำที่ไร้มนุษยธรรม ละเมิดต่อคำสอนของทุกศาสนา และขอให้รัฐบาลจับกุมผู้ก่อเหตุมาลงโทษตามกฎหมายสำนักจุฬาราชมนตรี “ประณาม” ฆ่าพระสงฆ์-เด็กชายแดนใต้ ชี้บาปหนา พระเจ้าลงโทษแน่!

ขณะที่พลโท พรศักดิ์ พูลสวัสดิ์ แม่ทัพภาคที่ 4 ได้เดินทางมาค้างแรมที่วัดแม่ทัพภาค 4 นอนวัดทั้งคืน เผยคนร้ายก่อเหตุขณะฉันน้ำชา - ช่อง One 31 และขอให้พระพิจารณางดบิณฑบาตทั่วพื้นที่ชายแดนใต้ โดยให้ชาวพุทธจัดภัตตาหารไปถวายพระที่วัดแทน รวมทั้งพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 ที่เดินทางมาตรวจสอบจุดเกิดเหตุ กระทั่งมีการทราบถึงเบาะแสผู้ก่อเหตุ และได้ให้ตำรวจพร้อมหน่วยงานความมั่นคง เร่งติดตามตัวมาดำเนินคดีเร่งติดตามผู้ก่อเหตุบุกยิงพระ อ.สุไหงปาดี จ.นราธิวาสเร่งพิสูจน์ดีเอ็นเอ-ตรวจปลอกกระสุน หาหลักฐานคนร้าย ยิงพระมรณภาพ

ต่อมา สุวพันธุ์ ตันยุวรรธนะ รัฐมนตรีประจำสำนักนายกรัฐมนตรี ได้เป็นประธานการประชุมหารือแก้ปัญหาและเยียวยาพระสงฆ์ที่ได้รับผลกระทบ ร่วมกับสำนักงานพระพุทธศาสนาแห่งชาติ"สุวพันธ์" กำชับ พศ.ช่วยเหลือพระสงฆ์จากเหตุรุนแรงภาคใต้ และพลเอก อภิรัชต์ คงสมพงษ์ ผู้บัญชาการทหารบก ได้เชิญชวนให้ทหารที่สมัครใจ เข้าร่วมอุปสมบทในวัดที่อยู่ในพื้นที่จังหวัดชายแดนภาคใต้ เพื่อช่วยรักษาความปลอดภัย รวมถึงสร้างความมั่นใจแก่พระสงฆ์และประชาชนผบ.ทบ.ชวนทหารบวชในวัด 3 จังหวัดชายแดนใต้

ส่วนหะยีสะมะแอ ท่าน้ำ อดีตแกนนำพูโล กล่าวว่า ปัจจุบันสังคมไม่ยอมรับการใช้แนวทางความรุนแรงแล้ว โดยเฉพาะอย่างยิ่งควรละเว้นการก่อเหตุกับเด็ก สตรี คนชรา และผู้นำศาสนา

 การไว้อาลัย 
วันที่ 19 มกราคม พ.ศ. 2562 สมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศ์ ทรงพระกรุณาโปรดเกล้าโปรดกระหม่อมให้รองผู้ว่าราชการจังหวัดนราธิวาสเชิญพวงมาลาพระราชทานและพวงมาลาประทาน ไปวางที่หน้าหีบศพร.10 พระราชทานพวงมาลาหลวง วางหน้าหีบศพ ‘พระครูประโชติ’ ถูกกราดยิงในวัดที่นราธิวาส และวันที่ 20 มกราคม สมเด็จพระเจ้าอยู่หัวมหาวชิราลงกรณ บดินทรเทพยวรางกูร โปรดเกล้าโปรดกระหม่อมให้พลเอก ไพบูลย์ คุ้มฉายา องคมนตรี เดินทางมาเพื่อให้กำลังใจชาวบ้านและพระสงฆ์ที่ได้รับผลกระทบ อีกทั้งได้พูดคุยกับบิดาของพระครูประโชติรัตนานุรักษ์ และมอบสิ่งของพระราชทาน“องคมนตรี” ตรวจเยี่ยมวัดรัตนานุภาพ ให้กำลังใจพระสงฆ์-ชาวบ้าน : PPTVHD36

พระครูประโชติรัตนานุรักษ์ ได้รับการยกย่องจากไพบูลย์ นิติตะวัน หัวหน้าพรรคประชาชนปฏิรูป ในฐานะตัวอย่างของพระภิกษุที่เสียสละอุทิศตนเพื่อทำนุบำรุงพระพุทธศาสนา นอกจากนี้ พระมหาวุฒิชัย วชิรเมธี ได้โพสต์ข้อความธรรมเพื่อไว้อาลัยต่อการจากไปผ่านทางเฟซบุ๊ก"ท่านว.วชิรเมธี" โพสต์ข้อความธรรม อาลัยสูญเสีย"คณะสงฆ์วัดรัตนานุภาพ"

 สิ่งสืบทอด 
พระครูประโชติรัตนานุรักษ์ เป็นผู้สร้างวัดรัตนานุภาพ ที่อำเภอสุไหงปาดี จังหวัดนราธิวาส ด้วยตนเอง โดยสร้างศาลาหลังแรก เป็นศาลาการเปรียญ ที่ให้ชื่อ "ธรรมานุภาพ" จากนั้น ท่านได้สร้างศาลาโรงฉัน ที่ให้ชื่อ "สังฆานุภาพ" และพระอุโบสถ ที่ให้ชื่อ "พุทธานุภาพ"เผย คุยครั้งสุดท้าย 'หลวงพี่สว่าง' แม้ชายแดนใต้จะเสี่ยง จะหยัดสู้ เพื่อไม่ให้วัดร้าง!อาลัย “หลวงพี่สว่าง” ลั่นยอมอยู่พื้นที่เสี่ยง หวังเป็นที่พึ่งให้ชาวบ้าน ไม่อยากให้มีวัดร้าง“พระมหาอภิชาติฯ” โพสต์อาลัยพระครูประโชติรัตนานุรักษ์ ตัวเล็ก หัวใจเด็ดเดี่ยว “ไม่ตายไม่ขอเลิกทำความดี”